KTC:ส่องกำไรไตรมาส 3/59 ยังแจ่มแนะนำ”ถือ”ราคาเป้าหมาย 136 บาท
KTC:ส่องกำไรไตรมาส 3/59 ยังแจ่ม ยังคงคำแนะนำถือราคาเป้าหมาย 136 บาท สำหรับ KTC ถึงแม้จะชอบคุณภาพสินทรัพย์ที่ดี การเติบโตของสินเชื่อและยอดใช้จ่ายผ่านบัตรเครดิตที่แข็งแรงแต่มองว่าราคาปัจจุบันที่ซื้อขายที่ 3.0x ของ PBV หรือสูงกว่า 2SD ของค่าเฉลี่ยย้อนหลังดูตึงตัวแล้ว 
12 ต.ค. 2559

บล.กสิกรไทย ระบุในบทวิเคราะห์ว่า บริษัท บัตรกรุงไทย จำกัด (มหาชน)หรือ KTC คาดบริษัทรายงานกำไรไตรมาส 3/59 ที่ 623 ลบ.เพิ่มขึ้น 24.7% เทียบช่วงเดียวกันของปีก่อนและ 7.4% เทียบไตรมาสก่อนหน้า
โดยคาด 9 เดือนจะคิดเป็น 74.6% ของประมาณการกำไรสุทธิทั้งปี เมื่อเทียบกับปีที่แล้วกำไรโตดีขึ้นจาก รายได้ดอกเบี้ย (จากสินเชื่อที่คาดจะโต 12.0% เทียบช่วงเดียวกันของปีก่อน) และรายได้ที่ไม่ใช่ดอกเบี้ยที่สูงขึ้นจากยอดใช้จ่ายที่ยังดีและรายได้หนี้สูญรับคืน เมื่อเทียบกับไตรมาส 2/59 กำไรสุทธิคาดจะเพิ่มขึ้นจากรายได้ดอกเบี้ย เอ็นพีแอลคาดลดลงเล็กน้อยที่ 1.87% เทียบกับไตรมาสที่แล้วที่ 1.91% แต่บริษัทยังตั้งสำรองสูงอยู่เนื่องจากพอร์ตสินเชื่อที่ขยายตัว อัตราส่วนสำรองต่อหนี้สูญคาดยังอยู่ที่456%
ยังคงคำแนะนำถือราคาเป้าหมาย 136 บาท สำหรับ KTC ถึงแม้จะชอบคุณภาพสินทรัพย์ที่ดี การเติบโตของสินเชื่อและยอดใช้จ่ายผ่านบัตรเครดิตที่แข็งแรงแต่มองว่าราคาปัจจุบันที่ซื้อขายที่ 3.0x ของ PBV หรือสูงกว่า 2SD ของค่าเฉลี่ยย้อนหลังดูตึงตัวแล้ว 